# Jurnalul Oficial C 310/2014

| | ISSN 1977-1029 |
| --- | --- |
| Jurnalul Oficial
  al Uniunii Europene | C 310 |
| | |
| Ediţia în limba română | Comunicări şi informări | Anul 5712 septembrie 2014 |

ISSN 1977-1029

Jurnalul Oficial

al Uniunii Europene

C 310

Ediţia în limba română

Comunicări şi informări

Anul 5712 septembrie 2014

---

| Informarea nr. | Cuprins | Pagina |
| --- | --- | --- |
| | IV   Informări |
| | INFORMĂRI PROVENIND DE LA INSTITUŢIILE, ORGANELE ŞI ORGANISMELE UNIUNII EUROPENE |
| | Consiliu |
| 2014/C 310/01 | Aviz în atenția persoanelor care fac obiectul măsurilor restrictive prevăzute în Decizia 2014/145/PESC a Consiliului, astfel cum a fost modificată prin Decizia 2014/658/PESC a Consiliului, și în Regulamentul (UE) nr. 269/2014 al Consiliului, astfel cum a fost pus în aplicare prin Regulamentul de punere în aplicare (UE) nr. 961/2014 al Consiliului, privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei | 1 |
| | Comisia Europeană |
| 2014/C 310/02 | Rata de schimb a monedei euro | 3 |

Informarea nr.

Cuprins

Pagina

IV   Informări

INFORMĂRI PROVENIND DE LA INSTITUŢIILE, ORGANELE ŞI ORGANISMELE UNIUNII EUROPENE

Consiliu

2014/C 310/01

Aviz în atenția persoanelor care fac obiectul măsurilor restrictive prevăzute în Decizia 2014/145/PESC a Consiliului, astfel cum a fost modificată prin Decizia 2014/658/PESC a Consiliului, și în Regulamentul (UE) nr. 269/2014 al Consiliului, astfel cum a fost pus în aplicare prin Regulamentul de punere în aplicare (UE) nr. 961/2014 al Consiliului, privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

1

Comisia Europeană

2014/C 310/02

Rata de schimb a monedei euro

3

| | V   Anunţuri |
| --- | --- |
| | ALTE ACTE |
| | Comisia Europeană |
| 2014/C 310/03 | Publicarea unei cereri de modificare în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare | 4 |
| 2014/C 310/04 | Anunț privind o cerere formulată în temeiul articolului 35 din Directiva 2014/25/UE – Prelungirea termenului – Cerere din partea unui stat membru | 10 |

V   Anunţuri

ALTE ACTE

Comisia Europeană

2014/C 310/03

Publicarea unei cereri de modificare în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

4

2014/C 310/04

Anunț privind o cerere formulată în temeiul articolului 35 din Directiva 2014/25/UE – Prelungirea termenului – Cerere din partea unui stat membru

10

| RO | |
| --- | --- |

RO

---

IV Informări

INFORMĂRI PROVENIND DE LA INSTITUŢIILE, ORGANELE ŞI ORGANISMELE UNIUNII EUROPENE

Consiliu

| 12.9.2014 | RO | Jurnalul Oficial al Uniunii Europene | C 310/1 |
| --- | --- | --- | --- |

12.9.2014

RO

Jurnalul Oficial al Uniunii Europene

C 310/1

---

Aviz în atenția persoanelor care fac obiectul măsurilor restrictive prevăzute în Decizia 2014/145/PESC a Consiliului, astfel cum a fost modificată prin Decizia 2014/658/PESC a Consiliului, și în Regulamentul (UE) nr. 269/2014 al Consiliului, astfel cum a fost pus în aplicare prin Regulamentul de punere în aplicare (UE) nr. 961/2014 al Consiliului, privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

2014/C 310/01

Se aduc următoarele informații la cunoștința persoanelor care figurează în anexa la Decizia 2014/145/PESC a Consiliului (1), astfel cum a fost modificată prin Decizia 2014/658/PESC (2) a Consiliului, și în anexa I la Regulamentul (UE) nr. 269/2014 al Consiliului (3), astfel cum a fost pus în aplicare prin Regulamentul de punere în aplicare (UE) nr. 961/2014 al Consiliului (4), privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei.

Consiliul Uniunii Europene a decis ca persoanele care figurează în anexele sus-menționate, astfel cum au fost modificate și puse în aplicare, să fie incluse pe lista persoanelor și entităților care fac obiectul măsurilor restrictive prevăzute în Decizia 2014/145/PESC și în Regulamentul (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei. Motivele pentru desemnarea persoanelor respective sunt prezentate în rubricile corespunzătoare din anexele menționate.

Se atrage atenția persoanelor în cauză asupra posibilității de a depune o cerere adresată autorităților competente din statul membru (statele membre) în cauză, conform indicațiilor de pe site-urile internet care figurează în anexa II la Regulamentul (UE) nr. 269/2014, pentru a obține autorizația de a utiliza fonduri înghețate pentru necesități de bază sau plăți specifice (a se vedea articolul 4 din regulament).

Persoanele în cauză pot trimite Consiliului, la următoarea adresă, o cerere însoțită de documente doveditoare, solicitând reanalizarea deciziei pe baza căreia au fost incluse pe lista menționată anterior, înainte de 1 februarie 2015:

| Consiliul Uniunii Europene |
| --- |
| Secretariatul General |
| DG C 1C |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-mail: sanctions@consilium.europa.eu |

Consiliul Uniunii Europene

Secretariatul General

DG C 1C

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-mail: sanctions@consilium.europa.eu

Eventualele observații primite vor fi luate în considerare în scopul revizuirii periodice de către Consiliu, în conformitate cu articolul 6 al treilea paragraf din Decizia 2014/145/PESC și cu articolul 14 alineatul (4) din Regulamentul (UE) nr. 269/2014, a listei persoanelor și entităților desemnate.

De asemenea, se atrage atenția persoanelor în cauză asupra posibilității de a contesta decizia Consiliului în fața Tribunalului Uniunii Europene, în conformitate cu condițiile prevăzute la articolul 275 paragraful al doilea și la articolul 263 paragrafele al patrulea și al șaselea din Tratatul privind funcționarea Uniunii Europene.

---

(1)  JO L 78, 17.3.2014, p. 16.

(2)  JO L 271, 12.9.2014, p. 47.

(3)  JO L 78, 17.3.2014, p. 6.

(4)  JO L 271, 12.9.2014, p. 8.

---

Comisia Europeană

| 12.9.2014 | RO | Jurnalul Oficial al Uniunii Europene | C 310/3 |
| --- | --- | --- | --- |

12.9.2014

RO

Jurnalul Oficial al Uniunii Europene

C 310/3

---

Rata de schimb a monedei euro (1)

11 septembrie 2014

2014/C 310/02

1 euro =

| | Moneda | Rata de schimb |
| --- | --- | --- |
| USD | dolar american | 1,2928 |
| JPY | yen japonez | 138,38 |
| DKK | coroana daneză | 7,4435 |
| GBP | lira sterlină | 0,79580 |
| SEK | coroana suedeză | 9,1945 |
| CHF | franc elvețian | 1,2100 |
| ISK | coroana islandeză | |
| NOK | coroana norvegiană | 8,2035 |
| BGN | leva bulgărească | 1,9558 |
| CZK | coroana cehă | 27,635 |
| HUF | forint maghiar | 314,80 |
| LTL | litas lituanian | 3,4528 |
| PLN | zlot polonez | 4,1986 |
| RON | leu românesc nou | 4,4190 |
| TRY | lira turcească | 2,8440 |
| AUD | dolar australian | 1,4182 |
| CAD | dolar canadian | 1,4236 |
| HKD | dolar Hong Kong | 10,0200 |
| NZD | dolar neozeelandez | 1,5794 |
| SGD | dolar Singapore | 1,6346 |
| KRW | won sud-coreean | 1 341,49 |
| ZAR | rand sud-african | 14,1981 |
| CNY | yuan renminbi chinezesc | 7,9245 |
| HRK | kuna croată | 7,6220 |
| IDR | rupia indoneziană | 15 325,23 |
| MYR | ringgit Malaiezia | 4,1337 |
| PHP | peso Filipine | 56,920 |
| RUB | rubla rusească | 48,5670 |
| THB | baht thailandez | 41,628 |
| BRL | real brazilian | 2,9671 |
| MXN | peso mexican | 17,0953 |
| INR | rupie indiană | 78,8026 |

Moneda

Rata de schimb

USD

dolar american

1,2928

JPY

yen japonez

138,38

DKK

coroana daneză

7,4435

GBP

lira sterlină

0,79580

SEK

coroana suedeză

9,1945

CHF

franc elvețian

1,2100

ISK

coroana islandeză

NOK

coroana norvegiană

8,2035

BGN

leva bulgărească

1,9558

CZK

coroana cehă

27,635

HUF

forint maghiar

314,80

LTL

litas lituanian

3,4528

PLN

zlot polonez

4,1986

RON

leu românesc nou

4,4190

TRY

lira turcească

2,8440

AUD

dolar australian

1,4182

CAD

dolar canadian

1,4236

HKD

dolar Hong Kong

10,0200

NZD

dolar neozeelandez

1,5794

SGD

dolar Singapore

1,6346

KRW

won sud-coreean

1 341,49

ZAR

rand sud-african

14,1981

CNY

yuan renminbi chinezesc

7,9245

HRK

kuna croată

7,6220

IDR

rupia indoneziană

15 325,23

MYR

ringgit Malaiezia

4,1337

PHP

peso Filipine

56,920

RUB

rubla rusească

48,5670

THB

baht thailandez

41,628

BRL

real brazilian

2,9671

MXN

peso mexican

17,0953

INR

rupie indiană

78,8026

---

(1)  Sursă: rata de schimb de referință publicată de către Banca Centrală Europeană.

---

V Anunţuri

ALTE ACTE

Comisia Europeană

| 12.9.2014 | RO | Jurnalul Oficial al Uniunii Europene | C 310/4 |
| --- | --- | --- | --- |

12.9.2014

RO

Jurnalul Oficial al Uniunii Europene

C 310/4

---

Publicarea unei cereri de modificare în temeiul articolului 50 alineatul (2) litera (a) din Regulamentul (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare

2014/C 310/03

Prezenta publicare conferă dreptul de opoziție la cererea de modificare în temeiul articolului 51 din Regulamentul (UE) nr. 1151/2012 al Parlamentului European și al Consiliului (1).

CERERE DE MODIFICARE

REGULAMENTUL (CE) NR. 510/2006 AL CONSILIULUI

privind protecția indicațiilor geografice și a denumirilor de origine ale produselor agricole și alimentare
   (2)

CERERE DE MODIFICARE ÎN TEMEIUL ARTICOLULUI 9

„TOMA PIEMONTESE”

Nr. CE: IT-PDO-0117-01074 – 3.1.2013

IGP ( ) DOP ( X )

1.   Rubrica din caietul de sarcini care face obiectul modificării

—

—

—

—

—

—

—

—

—

2.   Tipul modificării (modificărilor)

—

—

—

—

3.   Modificare (modificări)

Descrierea produsului

Pentru o mai bună informare a consumatorilor, a fost eliminat cuvântul „semicotto” (semifiert), deoarece în caietul de sarcini în vigoare fierberea parțială era facultativă, iar acest lucru putea induce în eroare consumatorul în privința adevăratei naturi a produsului.

Se precizează, în plus, faptul că dimensiunile și greutățile se referă la perioadele minime de maturare, deoarece aceste valori se pot reduce în mod semnificativ în urma unor perioade îndelungate de maturare.

Deoarece brânza pierde din greutate pe parcursul perioadei de maturare, s-a considerat oportun, pentru a se garanta un control uniform al produsului, să se introducă mențiunea că dimensiunile și greutățile se referă la duratele de maturare minime. Acest lucru a determinat modificarea valorii referitoare la greutatea maximă a produsului, de la 8 kg la 9 kg.

În plus, a fost îmbunătățită descrierea pastei din care se produce brânza Toma semidegresată, deoarece, astfel cum se specifică în descrierea produsului, din elastică, pasta devine semitare pe măsură ce se prelungește maturarea.

Cu scopul de a se furniza indicații sigure consumatorului, s-a precizat în mod explicit că coaja nu este comestibilă.

Metoda de obținere

În caietul de sarcini în vigoare se afirmă că „laptele care trebuie utilizat pentru producția ambelor tipuri de brânză «Toma Piemontese» trebuie să provină din cel puțin două mulgeri consecutive și, eventual, dintr-o mulgere în cazul brânzei obținute din lapte integral”. Noua formulare precizează că „laptele care trebuie utilizat pentru producția tipurilor de brânză indicate la articolul 2 din caietul de sarcini trebuie obținut prin una sau mai multe mulgeri”.

Prin introducerea mulgerii automate, numărul mulgerilor consecutive zilnice poate crește. Din punct de vedere tehnic și științific, utilizarea unor sisteme automate de mulgere nu influențează caracteristicile laptelui; în special, din punct de vedere statistic, compoziția laptelui obținut prin mulgere automată este compatibilă cu cea a laptelui obținut prin mulgere tradițională, în ceea ce privește grăsimea (grame de grăsime/zi) și fracțiunea proteică (grame de proteine/zi).

În schimb, se poate îmbunătăți sănătatea vacilor, deoarece se elimină stresul generat, în perioadele de vârf ale lactației, de practica limitării numărului de mulgeri la două pe zi. Posibilitatea mulgerii unor cantități mari de lapte de mai mult de două ori pe zi duce, de asemenea, la reducerea stresului suferit de aparatul mamar și de sfârcuri, ameliorând calitatea microbiologică a laptelui și reducând riscul apariției mamitelor.

Deoarece caietul de sarcini actual nu furnizează nicio indicație cu privire la faptul că laptele ar trebui să fie crud sau tratat termic, s-a considerat oportun să se precizeze că laptele utilizat poate fi atât crud, cât și tratat termic.

Se precizează că durata prevăzută a repausului laptelui în cazan se calculează începând cu introducerea laptelui în cazan. În ceea ce privește degresarea parțială prevăzută pentru tipul semidegresat, se precizează că aceasta se poate realiza fie prin separare naturală, fie prin mijloace mecanice.

Se introduce în caietul de sarcini posibilitatea unei eventuale inoculări a laptelui cu fermenți lactici și/sau cu fermenți naturali. Motivul este că îmbunătățirea generală a caracteristicilor laptelui obținută în ultimii ani a avut ca efect reducerea semnificativă a numărului de bacterii prezente, creând, în unele cazuri, probleme în etapele de coagulare și de maturare. Pentru a evita astfel de potențiale probleme și pentru a se obține aciditatea utilă pentru îmbunătățirea consistenței coagulului, este necesară uneori utilizarea unor fermenți lactici și/sau a unor fermenți naturali drept culturi starter.

În plus, temperatura maximă de coagulare a laptelui, care în caietul de sarcini în vigoare este de 35 °C, a fost crescută la 38 °C, deoarece fermenții lactici și fermenții naturali se dezvoltă mai bine la o temperatură de coagulare apropiată de 38 °C (adică la temperatura laptelui în momentul mulsului).

Aciditatea laptelui, indicată în SH în caietul de sarcini în vigoare, este indicată acum în pH. Această modificare permite utilizarea unui indicator mai precis și mai adecvat, care oferă o măsurare mai sigură, contribuind la obținerea unor rezultate mai bune.

În ceea ce privește timpul de coagulare, caietul de sarcini actual indică o durată de 30-40 de minute. Se consideră oportun să se indice doar limita maximă de 40 de minute, deoarece durata procesului de coagulare se schimbă în funcție de temperatura laptelui și de cantitatea de cheag. În plus, în ceea ce privește eventuala încălzire ulterioară a coagulului, s-a considerat oportun să se indice limita maximă de temperatură, de 48 de grade, fiind eliminată limita inferioară. Experiența și datele colectate în ultimii ani demonstrează că, uneori, timpul de coagulare este mai scurt de 30 de minute și că, pentru a se obține caracteristicile tipice în ceea ce privește consistența coagulului, nu este întotdeauna necesar să se efectueze încălzirea și/sau să se ajungă la temperatura minimă prevăzută. Așadar, pare mai corect ca temperatura și timpul de coagulare să fie deciși de producător, pe baza experienței și a profesionalismului, în funcție de diferiții factori.

În ceea ce privește sărarea în saramură, prevăzută în prezent pentru o durată de 24-48 de ore, apar adesea probleme, mai ales când este vorba despre roțile de dimensiuni mai mici, deoarece, din cauza acestor limite, se ajunge la sărări uneori excesive. În acest sens, este oportun să se indice doar limita maximă de 48 de ore, pentru ca sărarea produsului să se facă în mod corect.

În ceea ce privește etapa maturării, s-au modificat valorile aferente umidității și temperaturii.

În caietul de sarcini în vigoare, umiditatea indicată era de aproximativ 85 %. Această cifră a fost întotdeauna considerată o cifră medie de către producători, fapt care, de-a lungul anilor, a dus la probleme de interpretare. Așadar, s-a decis ca noțiunea de „aproximativ” să fie pusă în context, specificându-se că valoarea respectivă poate varia cu 13 % în plus sau în minus în funcție de anotimp.

În ceea ce privește temperatura, s-a preferat stabilirea unui plafon maxim, deci intervalul prevăzut în prezent, de 6 °C-10 °C, a fost înlocuit cu temperatura maximă de 13 °C.

Aceste modificări permit o mai bună gestionare a etapei maturării produsului, mai ales deoarece țin cont de condițiile existente în special în spațiile care nu beneficiază de o condiționare forțată și care, prin urmare, sunt supuse variațiilor sezoniere.

Etichetarea

Pentru a se garanta autenticitatea și a se permite identificarea corectă a brânzei „Toma Piemontese” comercializate, s-a considerat necesar să se aplice un marcaj de origine imprimat în partea centrală a uneia dintre fețele plane.

Altele

Hrană pentru animale

Deoarece caietul de sarcini în vigoare nu precizează ce cotă din hrana animalelor provine din aria de producție delimitată, se specifică, pentru a se evidenția legătura cu teritoriul, că rația tipică a vacilor de lapte este constituită din nutrețuri verzi și/sau conservate, completate în mod adecvat, provenite preponderent (peste 50 % din greutatea rației) din aria de producție.

Aria geografică

Aria geografică nu s-a modificat și cuprinde același teritoriu și aceleași comune, dar înființarea provinciei „Verbania Cusio Ossola” a dus la trecerea unor comune din provincia Novara în noua provincie. Mai exact, provincia Verbania Cusio Ossola este formată din 77 de comune, care, anterior, făceau parte (toate) din provincia Novara.

DOCUMENT UNIC

REGULAMENTUL (CE) NR. 510/2006 AL CONSILIULUI

privind protecția indicațiilor geografice și a denumirilor de origine ale produselor agricole și alimentare
   (3)

„TOMA PIEMONTESE”

Nr. CE: IT-PDO-0117-01074 – 3.1.2013

IGP ( ) DOP ( X )

1.   Denumire

„Toma Piemontese”

2.   Statul membru sau țara terță

Italia

3.   Descrierea produsului agricol sau alimentar

3.1.   Tip de produs

Clasa 1.3. Brânzeturi

3.2.   Descrierea produsului căruia i se aplică denumirea de la punctul 1

„Toma Piemontese” este o brânză produsă numai din lapte de vacă, integral în cazul tipului din lapte integral și semidegresat în cazul tipului semidegresat.

Produsul finit trebuie să prezinte următoarele caracteristici:

—   formă: cilindrică, prezintă fețe plane sau aproape plane și margine exterioară ușor convexă;

—   dimensiuni: diametrul roții este de 15-35 cm, marginea exterioară este de 6-12 cm înălțime

—   greutate: între 1,8 și 9 kg;

(dimensiunile și greutatea se referă la produsul aflat în stadiul minim al maturării)

—   coajă: în cazul tipului obținut din lapte integral: elastică și netedă, de culoare galben-pai deschisă și brună-roșiatică, în funcție de maturare; necomestibilă;

—   coajă: în cazul tipului semidegresat: coajă cu elasticitate redusă, cu aspect rustic, culoarea variind între galben-pai intensă și brună-roșiatică; necomestibilă;

—   structura pastei: în cazul tipului obținut din lapte integral, pastă moale, cu găurele foarte mici și răspândite; în cazul tipului semidegresat, pastă elastică sau semitare (pe măsură ce se maturează), cu găurele foarte mici;

—   culoarea pastei: albă-pai;

—   gust: în cazul tipului din lapte integral, dulce și plăcut, cu aromă delicată; în cazul tipului semidegresat, gust intens și armonios, cu aromă puternică ce devine tot mai caracteristică pe măsură ce se maturează;

—   grăsime în substanța uscată: minimum 40 % în cazul tipului din lapte integral; minimum 20 % în cazul tipului degresat.

3.3.   Materii prime (numai pentru produsele prelucrate)

Lapte de vacă, sare, cheag de vițel, eventual fermenți lactici și/sau fermenți naturali. Fermenții naturali trebuie să fie produși în aria de producție și/sau să derive din prelucrări precedente.

3.4.   Hrană pentru animale (numai pentru produsele de origine animală)

Hrana preponderentă a bovinelor trebuie să fie constituită din nutrețuri verzi sau conservate sau din nutrețuri pe bază de fân obținute de pe pajiști, pășuni sau pajiști-pășuni și din fân, provenite în cea mai mare parte din aria geografică delimitată.

3.5.   Etape specifice ale producției care trebuie să se desfășoare în aria geografică delimitată

Întregul proces de producție (creșterea animalelor și producția de lapte, coagularea, tratamentele aplicate coagulului, punerea în formă, curățarea, sărarea și maturarea) trebuie să se desfășoare în aria delimitată la punctul 4

3.6.   Norme specifice privind felierea, răzuirea, ambalarea etc.

Brânza poate fi comercializată atât întreagă, cât și tăiată, atât porționată, cât și preambalată. Operațiunile de porționare și preambalare pot fi efectuate și în afara ariei geografice de producție.

3.7.   Norme specifice privind etichetarea

Marca de conformitate se compune dintr-o etichetă de hârtie (cu un diametru de 14-27 cm), aplicată în etapa care precedă comercializarea, și dintr-un unui marcaj imprimat în mijlocul unei fețe a fiecărei roți, cu ajutorul unor ștanțe cu logoul denumirii de origine protejată și cu litera S în cazul produsului semidegresat. Doar în urma acestor marcări și etichetări, produsul poate fi comercializat cu denumirea de origine protejată „Toma Piemontese”.

Eticheta de hârtie poate fi aplicată cu ajutorul unui adeziv alimentar.

Logoul brânzei „Toma Piemontese” DOP este format dintr-o vacă stilizată de culoare albastră pe care figurează, cu alb, mențiunea „Toma Piemontese”, totul fiind înconjurat de o un cerc format dintr-o panglică tricoloră în culorile drapelului italian.

Marcajul de origine este constituit dintr-o ștanță din plastic în centrul căreia figurează capul unei vaci, imaginea incluzând o literă T stilizată; în stânga acestei imagini trebuie să figureze codul alfanumeric distinctiv al producătorului, indicat printr-o literă a alfabetului majusculă și un număr din două cifre. În cazul brânzei „Toma Piemontese” semidegresată, deasupra logoului, în poziție centrală, trebuie să figureze în căsuța respectivă o literă S majusculă.

În mijlocul etichetei de hârtie figurează logoul „Toma Piemontese” DOP, iar în coroana circulară externă de culoare verde trebuie să figureze mențiunea „Toma Piemontese Dop”. În cazul brânzei „Toma Piemontese” semidegresată, trebuie să figureze și cuvântul „semidegresată” (Semigrasso). Același logo trebuie să fie reprodus pe produsul porționat.

4.   Delimitarea concisă a ariei geografice

Aria din care provine laptele și în care se prelucrează și se maturează brânza „Toma Piemontese” cuprinde teritoriul administrativ al provinciilor: Novara, Vercelli, Biella, Torino, Cuneo, Verbania Cusio Ossola, precum și teritoriul comunelor Monastero Bormida, Roccaverano, Mombaldone, Olmo Gentile și Serole din provincia Asti, și al comunelor Acqui Terme, Terzo, Bistagno, Ponti și Denice din provincia Alessandria.

5.   Legătura cu aria geografică

5.1.   Specificitatea ariei geografice

Teritoriul delimitat este caracterizat de precipitații abundente și bine distribuite, cu valori anuale cuprinse între 800 și 1 500 mm, iarna înregistrându-se o valoare minimă, primăvara o valoare foarte ridicată, iar vara și toamna maxime secundare, la câmpie existând posibilități semnificative de irigare. Condițiile climatice, împreună cu durata deosebită a expunerii la soare (media anuală absolută este de 5,4 ore pe zi, cu un maximum de 8,4 ore pe zi în iulie și cu un minimum de 3,5 ore pe zi în noiembrie și decembrie) și cu caracteristicile solului, creează o combinație unică și irepetabilă în Europa. Această situație pedoclimatică se reflectă asupra caracteristicilor nutrețului, care suferă stresuri termice și hidrice minore, și favorizează o creștere deplină și substanțială. În general, pajiștile și pășunile, precum și culturile din care se obține nutrețul, sunt deosebit de bogate în raigras, lucernă și alte graminee și leguminoase de bună calitate, precum trifoiul. Calitatea nutrețurilor permite realizarea unei producții de lapte optime, din care se obțin brânzeturi cu arome irepetabile.

Aceste condiții deosebite sunt favorabile și pentru animalele crescute, deoarece se reflectă asupra bunăstării animalelor în ceea ce privește condițiile de adăpostire.

Îndemânarea deosebită a brânzarilor în ceea ce privește operațiunea de rupere a coagulului este decisivă pentru obținerea consistenței potrivite a pastei, moale și cu găurele foarte mici și răspândite.

5.2.   Specificitatea produsului

Brânza este caracterizată de o structură a pastei moale și cu găurele foarte mici și răspândite.

5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate specifică, reputația sau alte caracteristici ale produsului (pentru IGP)

Îmbinarea dintre condițiile climatice deosebite – precum precipitațiile abundente, umiditatea relativă a aerului crescută și expunerea la soare caracteristică – și îndemânarea brânzarilor care au știut să exploateze în mod înțelept aceste condiții au făcut ca brânza „Toma Piemontese” să reprezinte potențialul maxim pe care îl putea exprima aria de producție delimitată printr-un tip de brânză a cărui caracteristică esențială este pasta deosebit de moale. Îndemânarea deosebită a brânzarilor face ca, prin ruperea coagulului, închegat fără fierbere sau cu o semifierbere foarte ușoară, să se obțină boabe de așa natură încât să permită realizarea echilibrului perfect între masa de brânză și zer.

În plus, maturarea în condiții deosebite, realizată în mod tradițional în grote naturale sau în medii potrivite, caracterizate de o umiditate foarte crescută, permite conservarea consistenței moi a pastei și pe parcursul acestei etape.

Trimitere la publicarea caietului de sarcini

[articolul 5 alineatul (7) din Regulamentul (CE) nr. 510/2006 (4)]

Administrația actuală a lansat procedura națională de opoziție, publicând propunerea de modificare a DOP „Toma Piemontese” în Gazzetta Ufficiale della Repubblica Italiana nr. 51 din 1.3.2012.

Textul consolidat al caietului de sarcini este disponibil la adresa:

http://www.politicheagricole.it/flex/cm/pages/ServeBLOB.php/L/IT/IDPagina/3335

sau accesând direct pagina de internet a Ministerului Politicilor Agricole, Alimentare și Forestiere (www.politicheagricole.it) și făcând clic pe „Qualità e sicurezza” (în partea superioară dreaptă a ecranului) și apoi pe „Disciplinari di Produzione all’esame dell’UE”.

---

(1)  JO L 343, 14.12.2012, p. 1.

(2)  JO L 93, 31.3.2006, p. 12. Înlocuit de Regulamentul (UE) nr. 1151/2012.

(3)  Înlocuit de Regulamentul (UE) nr. 1151/2012.

(4)  A se vedea nota de subsol 3.

---

| 12.9.2014 | RO | Jurnalul Oficial al Uniunii Europene | C 310/10 |
| --- | --- | --- | --- |

12.9.2014

RO

Jurnalul Oficial al Uniunii Europene

C 310/10

---

Anunț privind o cerere formulată în temeiul articolului 35 din Directiva 2014/25/UE – Prelungirea termenului

Cerere din partea unui stat membru

2014/C 310/04

La data de 15 mai 2014, Comisia a primit o cerere formulată în temeiul articolului 35 din Directiva 2014/25/UE a Parlamentului European și a Consiliului din 26 februarie 2014 privind achizițiile efectuate de entitățile care își desfășoară activitatea în sectoarele apei, energiei, transporturilor și serviciilor poștale și de abrogare a Directivei 2004/17/CΕ (1).

Această cerere, formulată de Republica Polonă, privește producția și vânzarea angro de energie electrică din această țară. Anunțul a fost publicat la pagina 14 din JO C 186 la 18 iunie 2014. Termenul inițial era 25 septembrie 2014.

În conformitate cu al patrulea paragraf de la punctul 1 din anexa IV la Directiva 2014/25/UE, termenul poate fi prelungit de Comisie cu acordul celor care au depus cererea de scutire respectivă. Având în vedere că trebuie să obțină și să analizeze informații suplimentare și cu acordul Republicii Polone, termenul de care dispune Comisia pentru a lua o decizie în privința acestei solicitări se prelungește cu 26 de zile lucrătoare.

Prin urmare, termenul final este 31 octombrie 2014.

---

(1)  JO L 94, 28.3.2014, p. 243.

---